cyanic-selkie/wikianc huggingface dataset:
Keski-Afrikan tasavallan kielet
Huolimatta virallisesta asemasta ainoastaan 22,5 % maan asukkaista osaa ranskaa. Sitä käytetään kaikissa valtion virallisissa asiakirjoissa ja muussa viestinnässä. Sango on ollut virallinen kieli vuodesta 1991, ja arviolta 92 % maan asukkaista käyttää sitä lingua francana. .
Useat maassa tavattavat kielet ovat uhanalaisia.
Pragmaattinen sanktio (1713)
Pragmaattinen sanktio oli keisari Kaarle VI:n 1713 laatima kruununperimysjärjestys, jonka mukaan Itävallan kruunu ja Habsburgien perintömaat menisivät hänen kuoltuaan hänen tyttärelleen Maria Teresialle. Tämä syrjäytti 1703 määrätyn kruununperimysjärjestyksen.
Kaarle VI sai monen eurooppalaisen valtion suostumaan pragmaattiseen sanktioon. Osa niistä kuitenkin rikkoi lupauksensa keisarin kuoltua 1740, mikä johti Itävallan perimyssotaan.
Alokas
Alokas on Suomen puolustusvoimissa ja Rajavartiolaitoksessa nimitys, jota käytetään sellaisesta sotamiehen arvoisesta varusmiehestä, joka ei ole vielä vannonut sotilasvalaa tai antanut sotilasvakuutusta; sotilasarvoksi alokasta ei lueta. Kun vala on vannottu tai vakuutus annettu, alokas nimitetään (ei siis ylennetä) jääkäriksi, tykkimieheksi tai vastaavaksi. Ennen valan vannomista ja nimitystä alokkaan tulee osoittaa eri sotilastaitojen (esimerkiksi aseiden käsittely, ensiapu, vartiomiehenä toimiminen) osaaminen sotilaan perustutkinnossa. Tutkintoon voi liittyä valamarssi.
Semanttisesti suomen kielen sana alokas viittaa varusmiespalveluksen aloittamiseen samoin kuin sen vastine ruotsiksi, nybörjare. Eräissä muissa kielissä samassa yhteydessä viitataan palvelukseen ottamiseen, rekrytointiin, kuten saksassa sanalla Rekrut ja englannissa sanalla recruit.
Sotilasslangin sanakirja (1984) tuntee 86 synonyymia termille alokas.
Alokasaikaa nimitetään nykyään virallisesti peruskoulutuskaudeksi eli niin kutsutuksi P-kaudeksi. Vala vannotaan useimmiten P-kauden 6. viikolla.
Aiheesta muualla
Gradi dell'esercito svizzero
Howard Arman
Howard Arman (s. 1954) on brittiläinen kapellimestari. Hänelle myönnettiin kansainvälinen Händel-palkinto vuonna 1998.
Lontoossa syntynyt Arman opiskeli Trinity College of Musicissa. Hän on toiminut muun muassa Wienin Musikvereinin johtajana, Keski-Saksan radiokuoron taiteellisena johtajana sekä vuosina 1983–2000 Salzburgin Bach-kuoron taiteellisena johtajana. Hän on toiminut professorina Wienin musiikkiyliopistossa.
Händel-palkinnon lisäksi Arman on saanut muun muassa Saksan kriitikoiden Echo-palkinnon Sergei Rahmaninovin Vesperes- ja Carl Heinrich Graunin Der Tod Jesu -levytyksistään.
Sandhi
Sandhi (sanskritia; devanagari: संधि; IAST: saṃdhi, yhteen laittaminen, yhdistäminen, synteesi) on yleisnimitys morfeemirajoilla tapahtuville äänneilmiöille. Esimerkkejä sandhi-ilmiöistä ovat äänteiden yhteensulautuminen sanarajoilla sekä äänteiden muuntuminen ympäröivien äänteiden vaikutuksesta tai vierekkäisten sanojen kieliopillisen funktion takia. Suomen kielessä sandhi-ilmiöitä ovat esimerkiksi rajakahdennus sekä erilaiset äänteiden katoamiset. Sandhi-ilmiöitä on erityisen paljon sanskritissa, jonka eräästä sanasta nimi ilmiöille on saatu, mutta vastaavia ilmiöitä esiintyy useimmissa maailman kielissä.
Ulkoiseksi sandhiksi kutsutaan muutoksia sanarajoilla, kuten sanaparissa viikon päästä (ääntyy viikom päästä) tai ota se (ääntyy otasse). Ulkoiset sandhi-ilmiöt voivat morfologisoitua, jolloin ne pätevät vain tietyissä morfologisissa ja syntaktisissa ympäristöissä. Ajan kuluessa sandhi-ilmiöt voivat muuttua konsonanttimutaatioiksi.
Useimmissa tonaalisissa kielissä on toonisandhi, jolloin sanojen toonit mukautuvat toisiinsa. Esimerkiksi mandariinikiinassa on neljä toonia: korkea monotooni, nouseva tooni, laskeva-nouseva tooni ja laskeva tooni. Yleisessä tervehdyksessä ní hǎo molemmissa sanoissa olisi normaalisti laskeva-nouseva tooni. Tämä on kuitenkin käytännössä vaikea ääntää, joten nǐ-sanan tooni muuntuu muotoon ní.
Mista
Miguel Ángel Ferrer Martínez eli Mista (s. 12. marraskuuta 1978 Caravaca de la Cruz, Murcian maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa Major League Soccerin Torontoa.
Seurajoukkueura
Mista sai jalkapallo-oppinsa synnyinseudullaan Caravacassa ja siirtyi teini-ikäisenä pääkaupungin suurseuran Real Madridin junioreihin. Hän aloitti ammattilaisuransa 1990-luvun lopussa Real Madridin B-joukkueessa, mutta ei koskaan noussut edustusjoukkueeseen asti.
Vuoden 1999 alussa Mista siirtyi Tenerifeen, jonka riveissä hän debytoi Espanjan korkeimmalla sarjatasolla Primera Divisiónissa 7. maaliskuuta 1999 ottelussa Atlético de Madridia vastaan. Kausi 1998–1999 päättyi Segunda Divisióniin putoamiseen, mutta Mista jäi seuraan ja oli kahta vuotta myöhemmin nostamassa joukkuetta takaisin korkeimmalle sarjatasolle. Nousukaudella joukkueessa pelasivat myös muun muassa Curro Torres ja Luis García, ja sitä valmensi Real Madridin entinen juniori- ja reservivalmentaja Rafael Benítez.
Kaudeksi 2001–2002 Mista siirtyi Benítezin mukana Valenciaan, jossa hän saavutti Espanjan liigamestaruuden heti samaisella kaudella. Joukkue uusi mestaruuden kaudella 2003–2004, jolloin se voitti myös UEFA-cupin. Kahdella ensimmäisellä kaudellaan Valenciassa Mista toimi vaihtopelaajana, mutta jälkimmäisellä mestaruuskaudella hän nousi avauskokoonpanoon ja oli joukkueen paras maalintekijä 19 maalillaan. Hän teki myös toisen Valencian maaleista 2–0-voittoon päättyneessä UEFA-cupin loppuottelussa Marseillea vastaan.
Lähdettyään Valenciasta vuonna 2006 Mista edusti kaksi kautta sekä Atlético de Madridia että Deportivo de La Coruñaa. Heinäkuussa 2010 hän siirtyi kanadalaisseura Torontoon, jossa pelasi myös entinen Deportivo-pelaaja Julián de Guzmán.
Maajoukkueura
Mista kuului Espanjan maajoukkueeseen alle 17-vuotiaiden MM-kilpailuissa vuonna 1995. Espanjan A-maajoukkueessa hän pelasi kaksi ottelua vuonna 2005. Hän on pelannut kansainvälisiä otteluja myös Murcian aluejoukkueen kanssa.
.NET Framework
.NET Framework on Microsoftin kehittämä ohjelmistokomponenttikirjasto, jota Microsoft Visual Studio -ympäristössä kehitetyt ohjelmistot käyttävät.
Ajoympäristö
pienoiskuva|300px|Toimintaperiaate .NET Framework koostuu kahdesta osasta: luokkakirjastoista sekä ajonaikaikaisesta ympäristöstä (Common Language Runtime, CLR).
Ohjelmointikielen lähdekoodi käännetään tavukoodiksi, jota Microsoft kutsuu välikieleksi (Common Intermediate Language, CIL, ennen Microsoft Intermediate Language, MSIL).
Ajonaikainen ympäristö kääntää välikielisen koodin kohdeympäristön konekielelle ajonaikaisella kääntämisellä (, JIT).
Välikielelle on julkaistu Common Language Infrastructure (CLI) -määrittely.
Kehitysympäristö
.NET-ohjelmistokehitys tapahtuu pääasiassa Microsoftin VisualStudio.NET (VS.NET) -ympäristössä. VS.NET sisältää useita eri laajuisia kokonaisuuksia lähtien ilmaisesta Express Editionista laajojen ohjelmistokehitysprojektien hallintaan tarkoitettuun TeamSuite-versioon. TeamSuite sisältää integroidut työkalut mm. ohjelmistokehitysprojektien johtoon, määrittelyyn, suunnitteluun, ohjelmointiin, testaukseen ja lähdekoodin hallintaan.
.NET Foundation
.NET Foundation on vuonna 2014 perustettu organisaatio, joka kutsuu itseään "riippumattomaksi ja voittoa tavoittelemattomaksi organisaatioksi .NET alustan ympärillä". Järjestöä ja ohjelmiston ekosysteemiä on kritisoitu, että Microsoft promotoi .NET alustaa avoimena lähdekoodina, mutta yhteisö sen ympärillä ei ole terve. Kritiikin mukaan järjestön hallinto ei ole täysin toimiva eikä se tähdännyt mihinkään tavoitteeseen. Järjestö ei myöskään ole kommentoinut eikä puuttunut käyttäjäyhteisöä kuohuttaneisiin asioihin. Ongelmaksi on koettu sen kytkökset Microsoftiin.
Gymnasion
pienoiskuva|upright=1.6|[[Pompeijin gymnasium, katsottuna stadionin vallin päältä. Keskellä oleva syvennys täytettiin vedellä, ja sitä käytettiin uintiharjoituksiin sekä laivataisteluihin.]] Gymnasion oli antiikin Kreikassa alun perin koulu, jossa urheilukisojen osanottajat saivat koulutusta, sekä myös seurustelutila ja filosofien väittelypaikka. Paikka sai nimensä kreikan sanasta gymnos, 'alaston', koska urheilijat harjoittelivat siellä alastomina.
Gymnasion muotoutui antiikin Kreikassa julkiseksi instituutioksi, kuten yksityiskouluiksi, joissa pojat saivat harjoitella urheilulajeja. Termillä palaistra (palaestra) viitataan usein gymnasionin osaan, joka oli varattu painiin ja nyrkkeilyyn.
Etymologia
Sana 'gymnasion' on kreikkaa ja tarkoittaa 'paikkaa jossa ollaan alasti'. Se juontaa kreikan sanasta gymnos, 'alaston'. Alun perin paikka oli tarkoitettu sekä harjoitteluun että kylpemiseen. Useissa maissa kymnaasit saivat nimensä gymnasioneista. Vuonna 1598 termi alkoi tarkoittaa harjoittelupaikkaa, ja siitä lyhentyi vuonna 1871 englannin kielessä kuntosalia merkitsevä lyhenne gym.
Alkuperä ja merkitys
Urheilukilpailut, joihin gymnasion valmensi kilpailijoita, olivat osa antiikin kreikan sosiaalista ja hengellistä elämää varhaisista ajoista lähtien. Kilpailuja järjestettiin jumalten ja heerosten kunniaksi, usein säännöllisesti toistuvina tapahtumina mutta myös kuolleiden johtajien hautajaisissa. Ajan mittaan kreikkalaisten kiinnostus urheilua kohtaan kasvoi entisestään, ja muuttui lähes kiihkoksi. Rahapalkintojen puuttuessa kilpailujen voittaja saavutti suurta mainetta ja kunnioitusta maanmiestensä parissa. Näissä oloissa urheilijoiden harjoittamisesta tuli valtiollinen huolen aihe, ja yleisillä varoilla alettiin rakentaa erityisiä harjoittelulle tarkoitettuja paikkoja, joiden johtaminen annettiin pätevien virkamiesten käsiin.
Gymnasia ja palestrae olivat Herakleen, Hermeen ja Ateenassa Theseuksen suojeluksessa.
Tunnettuja gymnasioneja
Ateenassa oli klassisella kaudella kolme suurta julkista gymnasionia: Akademeia, Lykeion ja Kynosarges, joista tuli kuuluisia ennen kaikkea niiden kytköksistä filosofikoulukuntiin. Platonin perustama Akatemia toimi Akademeiassa ja sai siitä nimensä, Aristoteleen peripateettinen koulu toimi Lykeionissa, ja Kynosargeessa toimivat puolestaan kyynikot. Kreikkalaiset katsoivat voimistelun olevan oleellinen osa nuorten miesten koulutusta, paideiaa. Hellenistisellä kaudella Ateenaan rakennettiin niin kutsuttu Ptolemaioksen gymnasion. Olympiassa sijaitsi Olympian gymnasion, jossa harjoiteltiin Olympian kisoja varten, Delfoissa puolestaan Delfoin gymnasion. Pergamonin gymnasion oli yksi antiikin maailman suurikokoisimpia.
Oslo
Oslo on Norjan pääkaupunki ja suurin kaupunki. Se on Norjan poliittinen, taloudellinen ja kulttuurillinen keskus, vaikka valtaa on yritetty hajauttaa myös muualle maahan. Oslossa on noin 702 000 asukasta (2022), joista 28,5 prosenttia on ulkomaalaisia. Oslo muodostaa yksinään samannimisen läänin eli fylken. Vuonna 2013 konsulttiyritys ECA International listasi Oslon maailman kalleimmaksi kaupungiksi. Kaupungin nimi oli vuosina 1624–1877 Christiania ja vuosina 1877/1897–1924 Kristiania, suomeksi Kristiaania
Historia
left|thumb|200px|Kristiania (Margrethe Kristine Tholstrup 1814). Norjan kuningassaagan mukaan Harald Ankara perusti Oslon noin vuonna 1050. Melko tuoreet arkeologiset tutkimukset ovat paljastaneet ennen vuotta 1000 peräisin olevia kristittyjen hautoja, ja niinpä Oslo juhli tuhatvuotista olemassaoloaan vuonna 2000. Osloa alettiin pitää pääkaupunkina kuningas Haakon V Maununpojan hallitsijakaudella vuosina 1299–1319. Vuonna 1387 Norjan kuningassuvun päätyttyä maa joutui heikommaksi osapuoleksi Tanskan kanssa muodostetussa unionissa, ja Oslon asema heikkeni Tanskan vallan hallintokeskukseksi.
Oslo tuhoutui tulipalossa vuonna 1624, minkä jälkeen kuningas Kristian IV perusti kaupungin uudelleen hieman eri paikalle lähemmäs Akershusin linnaa. Kaupunki sai nimekseen Christiania (myöhemmin Kristiania). Yliopisto perustettiin kaupunkiin vasta vuonna 1811, ja tällöin kaupunki oli jo kehittymässä uudelleen Norjan keskukseksi. Kolme vuotta myöhemmin liitto Tanskan kanssa päättyi, Norja siirtyi unioniin Ruotsin kanssa, ja Kristianiasta tuli uudelleen pääkaupunki. Yliopiston lisäksi kaupunkiin rakennettiin 1800-luvulla useita tärkeitä rakennuksia, kuten kuninkaallinen linna (1825–1848) sekä parlamenttitalo (1861–1866). Kaupungin väkiluku moninkertaistui vuosisadan kuluessa, ja vielä yli kaksinkertaistui 1900-luvulla. Kaupungin nimi muutettiin takaisin Osloksi vuonna 1925. Oslossa pidettiin talviolympialaiset vuonna 1952.
Kaupunkia ravisteli 23. lokakuuta 1904 eräs Norjan historian voimakkaimmista tunnetuista maanjäristyksistä, jonka voimakkuus oli 5,4 Richterin asteikolla.
Oslon hallintokeskuksessa ja Utøyan saarella lähellä pääkaupunkia tehtiin heinäkuussa 2011 kaksi terrori-iskua, joissa kuoli yhteensä 77 ihmistä.
Norjan poliisin mukaan kaupunki on hyvin turvallinen, mutta tietyissä rikosnimikkeissä rikoksia tehdään paljon, jopa viisinkertaisesti New Yorkiin nähden.
Maantiede ja ilmasto
left|thumb|200px|Oslo kuvattuna mereltä [[Oslonvuonosta.]] thumb|200px|Oslon taajama vuonna 2005. Taajama-alue merkitty vihreällä ja kaupunkikeskus harmaalla. thumb|200px|Karl Johans Gate. Taustalla kuninkaallinen linna. thumb|200px|Norjan parlamentti [[Suurkäräjät|Stortinget.]] Oslo sijaitsee Etelä-Norjassa Oslonvuonon pohjoispäässä. Kaupunkia vastapäätä sijaitseva Bygdøynniemi jakaa vuonon miltei kahtia. Toisella puolella kohoavat vehreät kukkulat ja vuoret (korkein kohta Kirkeberget 629 metriä, joka tunnetaan myös nimillä Kjerkeberget ja Kyrkjeberget). 343 järvestä suurin, Maridalsvannet, toimii asukkaiden juomaveden lähteenä. Saaria on kaupungin alueella 40. Kaupungin halki virtaa Akerselvajoki.
Oslon keskusta sijaitsee lähellä rantaa, kahden sataman välissä. Pääkadun nimi on Karl Johans gate, arkikielessä Karl Johan. Rannan Aker Brygge on kesällä suosittua aluetta, jossa on rantaravintoloita ja kauppoja. Keskustasta itään on Grünerløkkan kaupunginosa, joka on kunnostettu nuhjuisesta laitakaupungista trendikkääksi iltaelämän keskukseksi.
Esikaupunkialue ulottuu ympäröivään Osloregioneen, ja pääkaupunkialueen kokonaisväkiluku on yli 1 546 706 asukasta. Pinta-ala on 454 neliökilometriä ja väestötiheys 1 332 asukasta neliökilometrillä. Kaupunki on siis melko harvaan asuttu verrattuna moniin muihin Euroopan pääkaupunkeihin.
Liikenne
thumb|200px|Oslon satama. Oslon varsinainen lentoasema Gardermoen sijaitsee 45 kilometrin päässä kaupungin pohjoispuolella. Osloon voi kulkea myös kahden muun lentoaseman, Sandefjord Torpin ja Moss Ryggen kautta. Oslon satamaan on matkustajalauttaliikennettä Saksasta ja Tanskasta.
Keskustassa Jernbanetorgetilla sijaitseva Oslon keskusrautatieasema, joka on matkustajamääriltään Norjan merkittävin rautatieliikenteen keskittymä. Sieltä on kansainvälistä liikennettä Ruotsin pääkaupunkiin Tukholmaan ja Tanskan pääkaupunkiin Kööpenhaminaan. Myös kaupungin kaukoliikenteen linja-autoasema sijaitsee ydinkeskustassa.
Oslossa toimii viisilinjainen metro, joka muodostaa paikallisliikenteen rungon. Lisäksi Oslossa on kuusi raitiovaunulinjaa, lähijunia sekä busseja.
Urheilu
thumb|200px|[[Holmenkollbakken]] Oslossa järjestettiin talviolympialaiset 1952. Kaupunki aikoi hakea myös talviolympialaisia 2022, mutta haku vedettiin kuitenkin poliittisen tuen puutteen takia pois, ja kisat itselleen sai Peking. Oslosta tulee urheilun yleisseura Vålerengens IF, joka pelaa jalkapallossa, amerikkalaisessa jalkapallossa ja jääkiekossa Norjan pääsarjatasolla. Jalkapalloa pääsarjassa ovat pelanneet oslolaisista seuroista lisäksi Stabæk IF ja Lillestrøm SK sekä Lyn Fotball Oslo. Jääkiekon pääsarjassa pelaa Vålerengan ohella Furuset I.F.
Holmenkollenin hiihtokeskus on suosittu matkailunähtävyys, joka tunnetaan Holmenkollenin kisoista. Lisäksi stadionilla on järjestetty myös useat maailmanmestaruuskilpailut, viimeksi vuonna 2011. Bislett stadion oli ennen Norjan pikaluistelun keskus. Kesäisin sillä järjestetään yleisurheilu- ja jalkapallotapahtumia. Tryvannissa on laskettelukeskus ja Korketrekkerenissä kelkkailurata. Ullevaal Stadionilla maan jalkapallomaajoukkue pelaa kotiottelunsa.
Väestö
Suurimmat ulkomaalaisryhmät Oslossa vuonna 2012 olivat pakistanilaiset (22 034), ruotsalaiset (13 665), somalit (12 779) ja puolalaiset (12 180). Väkiluku kasvaa ennätysmäisen nopeaa 1,7 prosentin vuosivauhtia. Muualta kuin länsimaista saapuneita oli Oslossa 14,3 prosenttia sen väestöstä.
Toisaalta jo vuonna 2009 Oslossa oli peruskouluja, joiden oppilaista jopa 97 % oli muita kansallisuuksia kuin norjalaisia, kuten Mortensrundin koulu Søndre Nordstrandissa. Muita alueita Oslossa, joissa muiden kuin norjalaisten peruskouluoppilaiden osuus koululaisista oli yli 90 %, olivat Tøyenin koulu (96 %), Vahlin koulu (94 %) ja Herslebin koulu (94 %) Gamle Oslon hallintoalueella, Rommenin koulu (94 %) ja Stovnerin koulu (90 %) Stovnerissa sekä Granin koulu (93 %) Alnassa. Kaiken kaikkiaan yhdeksässä koulussa ulkomaalaistaustaisten osuus oli vuonna 2009 alle 10 %.
Argentiinan maatalous
Argentiinan maatalous on monella tavoin maailmanlaajuisesti merkittävä ilmiö, vaikka maan pinta-alasta vain noin kolmannes on viljelykseen sopivaa, sekin osin keinokastelun turvin. Maa on pitkään ollut maataloustuotteiden viejä ja vienti on suuntautunut etenkin Yhdysvaltoihin, Saksaan ja Britanniaan. 1990-luvun lopulla maan viljelypinta-ala oli 272 000 neliökilometriä. Tärkeimmät maatalouden vietituotteet olivat esimerkiksi vuonna 1927 vilja, etenkin vehnä sekä liha. Argentiinan pampa-arot soveltuvat hyvin naudan- ja lampaanlihan tuotantoon. Siellä tuotetaan myös vuotia ja villaa. Maan vientituotteista elintarvikkeita tärkeämpi osa taloudellisesti on kuitenkin ollut kaivannaisteollisuus.
Vuonna 2019 maan vienti oli 64 miljardia dollaria ja tuosta tärkeimmät maataloustuotteet olivat soija (24%), viljat (15%) ja lihatuotteet (5%).
Argentiinan pohjoisosissa tuotetaan myös muun muassa viinejä esimerkiksi Mendozan alueella sekä sokeriruokoa sekä rehuksi sinimailasta. Kuriositeettina voi mainita, että esimerkiksi mateen tuotannossa Argentiina hallitsee noin puolta koko maailmasta. Nykyään maatalous työllistänee alle kymmenen prosenttia maan väestöstä.
Panan kieli
Pana on atlantinkongolaisiin kieliin kuuluva kieli, jota puhutaan pääsääntöisesti Keski-Afrikan tasavallan alueella. Kielen katsotaan olevan uhanalainen ja sen lähimmät sukulaiskielet ovat mm. kare ja kuo. Vuonna 2009 puhujämääräksi arvioitiin 85 980.
Panaa kirjoitetaan latinalaisin aakkosin.
Samuli Putron diskografia
Samuli Putro on suomalainen laulaja-lauluntekijä. Ohessa Putron soolouran diskografia.
Singlet
Listasijoitukset ovat Suomen viralliselta singlelistalta (Single Top 20), Suomen viralliselta latauslistalta (Top 30, vuodesta 2007 lähtien), Suomen Radiolistalta (Radio Top 100) ja Rumba-lehden 50 Hittiä -listalta (Rumba Top 50).
Ajomies (laulu)
thumb|V. Tropinin. Ajomies
Ajomies on venäläinen laulu. Se on romanssi, jonka tekijöiksi on merkitty Jakov Feldman (sävel) ja Nikolai von Ritter (sanat). Se nousi suosioon Venäjällä 1910-luvulla. Suomenkieliset sanat siihen ovat tehneet Usko Kemppi ja Reino Helismaa sekä Martti Wuori. Sen ovat levyttäneet Suomessa mm. Olavi Virta vuonna 1958, Topi Sorsakoski 1986 ja Jaakko Ryhänen 1989 sekä Matti Salminen vuonna 1976 nimellä Ei kyytimies kiirettä oo.
Esteellisyys
Esteellisyys syntyy, mikäli virkamies tai luottamushenkilö on käsiteltävän asian tai sen asianosaisten kanssa sellaisessa suhteessa, joka saattaa vaarantaa hänen puolueettomuutensa. Esteellisyyttä ei arvioida konkreettisesti vaan riittää, että puolueettomuus on objektiivisesti ajatellen saattanut vaarantua.
Esteellisyydestä seuraa, että esteellinen henkilö ei voi olla päättämässä asiasta, osallistua asian käsittelyyn eikä edes olla läsnä asiaa käsiteltäessä. Poikkeuksena läsnäolokieltoon on kunnanvaltuusto, jonka kokoukset ovat kaikille julkisia.
Esteellisen henkilön osallistuminen asian käsittelyyn on menettelyvirhe.
NFL-kauden 2019 runkosarja
NFL-kauden 2019 runkosarja alkoi 5. syyskuuta 2019, kun avausottelussa kohtasivat Green Bay Packers ja Chicago Bears. Runkosarjan viimeinen kierros pelattiin 29. joulukuuta 2019. Runkosarja koostui 17 kierroksesta, jonka aikana jokainen joukkue pelasi 16 ottelua.
Esteellisyys
Hallintolain mukainen esteellisyys
Suomen hallintolain 28 §:n 1 momentin mukaan virkamies on esteellinen seuraavista syistä:
Esteellisyyden ratkaisee yleensä virkamies itse. Monijäsenisen toimielimen (kuten lautakunnan) jäsenen tai esittelijän esteellisyydestä päättää kuitenkin toimielin. Esteellisen henkilön on ilmoitettava esteellisyydestään. Henkilö itse ei pääsääntöisesti saa osallistua esteellisyyttään koskevan asian käsittelyyn, mutta häntä voidaan kuulla asiassa.
NFL-kauden 2019 runkosarja
Kauden päätteeksi American Football Conferencen voitti Baltimore Ravens, joka voitti 14 ottelua. AFC:n muut divisioonansa voittaneet joukkueet olivat Kansas City Chiefs, New England Patriots ja Houston Texans. AFC:n villi kortti -paikan pudotuspeleihin saivat Buffalo Bills ja Tennessee Titans. National Football Conferencessa San Francisco 49ers, Green Bay Packers ja New Orleans Saints voittivat 13 ottelua. Näiden lisäksi Philadelphia Eagles voitti oman divisioonansa. Pudotuspeleihin pääsivät myös Seattle Seahawks ja Minnesota Vikings.
Esteellisyys
Hallintolain mukaiset virkamiehen läheiset
Henkilön läheiset on määritelty hallintolain 28 §:n 2 momentissa, jossa nämä jaetaan kolmeen ryhmään:
NFL-kauden 2019 runkosarja
American Football Conference
<section begin="afc_runko_sarjataulukot"/>
Esteellisyys
Hallintolain mukaiset virkamiehen läheiset
Läheisiä eivät ole virkamiehen puolison vanhempien sisarukset eivätkä heidän puolisonsa (kuten esimerkiksi virkamiehen puolison eno tai tämän vaimo). Virkamiehen serkut tai sitä kaukaisemmat sukulaiset eivät ole läheisiä sukulaisuussuhteen perusteella, mutta mikäli tällaiset sukulaiset ovat virkamiehelle muuten erityisen läheisiä, heidät luetaan tämän erityisen läheisyyden perusteella ensimmäiseen ryhmään samalla tavalla kuin erityisen hyvät ystävät.
Läheisiin luetaan kaikissa ryhmissä myös puolisukulaiset. Ottolapset rinnastetaan lähisukulaisiin. Puolisoilla tarkoitetaan aviopuolisoita sekä avioliitonomaisissa olosuhteissa (avopuolisot) ja rekisteröidyssä parisuhteessa (parisuhdekumppanit) eläviä henkilöitä.
NFL-kauden 2019 runkosarja
National Football Conference
<section begin="nfc_runko_sarjataulukot"/>
<section end="nfc_runko_sarjataulukot"/>
Viikko 1
Ensimmäisellä viikolla pelasivat kaikki joukkueet. Kauden ensimmäiseksi otteluksi valittiin Packersin ja Bearsin välinen ottelu. Tämä on 199. kerta kun nämä joukkueet pelaavat toisiaan vastaan, mikä on suurin määrä kahden joukkueen välillä.
Viikko 2
Toisella viikolla pelasivat kaikki joukkueet.
Viikko 3
Kaikki joukkueet pelaavat viikolla 3.
Viikko 5
Väliviikko oli Miami Dolphinsilla ja Detroit Lionsilla.
Viikko 6
Buffalo Billsillä, Indianapolis Coltsilla, Oakland Raidersilla ja Chicago Bearsilla oli väliviikko.
Viikko 7
Cleveland Brownsilla, Pittsburgh Steelersillä, Carolina Panthersilla ja Tampa Bay Buccaneersilla oli väliviikko.
Viikko 8
Baltimore Ravensilla ja Dallas Cowboysilla oli väliviikko.
Viikko 9
Cincinnati Bengalsilla, Atlanta Falconsilla, New Orleans Saintsilla ja Los Angeles Ramsilla oli väliviikko.
Viikko 10
New England Patriotsilla, Houston Texansilla, Jacksonville Jaguarsilla, Denver Broncosilla, Philadelphia Eaglesilla ja Washington Redskinsillä oli väliviikko.
Viikko 11
Tennessee Titansilla, New York Giantsilla, Green Bay Packersilla ja Seattle Seahawksilla oli väliviikko. Bengalsin hävittyä Raidersille tuli siitä ensimmäinen joukkue, joka menetti mahdollisuutensa pudotuspeleihin.
Viikko 12
Kansas City Chiefsillä, Los Angeles Chargersilla, Minnesota Vikingsilla ja Arizona Cardinalsilla oli väliviikko. Kierroksen jälkeen Dolphins menetti mahdollisuudet päästä pudotuspeleihin.
Viikko 13
Kaikki joukkueet pelasivat viikolla 13. Kierroksen jälkeen Lions, Cardinals, Falcons ja Giants menettivät mahdollisuutensa pudotuspeleihin. Saints varmisti NFC Etelä -divisioonan voiton voitettuaan Falconsin.
Viikko 14
Kaikki joukkueet pelasivat viikolla 14. Chargers, Jaguars, Jets, Redskins, Panthers ja Buccaneers menettivät mahdollisuutensa pudotuspeleihin. Chiefs varmisti AFC:n länsidivisioonan voiton voitettuaan Patriotsin. Samoin Ravens varmisti paikan pudotuspeleihin.
Viikko 15
Kaikki joukkueet pelasivat viikolla 15. Colts, Broncos ja Bears menettivät mahdollisuutensa pudotuspeleihin. Viikon päätteeksi 49ers, Seahawks, Packers, Patriots ja Bills varmistivat paikan pudotuspeleissä.
Viikko 16
Kaikki joukkueet pelasivat viikolla 16. Rams ja Browns menettivät mahdollisuutensa pudotuspeleihin. Vikings ja Texans varmistivat paikan pudotuspeleihin.
Viikko 17
Kaikki joukkueet pelasivat viikolla 17. Myös loput pudotuspelipaikat ratkesivat viimeisellä viikolla, kun Cowboys, Raiders ja Steelers putosivat pois. Viimeiset joukkueet, jotka varmistivat paikan pudotuspeleihin, olivat Eagles ja Titans.
Tulokset joukkuettain
<section begin="runko_tulokset_joukkueittain"/>
Hubert Henno
thumb|200px
Hubert Henno (s. 6. lokakuuta 1976) on ranskalainen lentopalloilija. Hän on pelipaikaltaan libero ja on tuolla paikalla yksi maailman parhaimmista pelaajista.
Kaudella 2007–2008 Henno pelasi italialaisessa Roma Volleyssa, jonka muita tähtiä olivat serbialainen Ivan Miljković ja italialainen Luigi Mastrangelo. Henno siirtyi Roomaan vuonna 2006 venäläisestä Moskovan Dynamosta, jonka riveissä hän voitti Venäjän mestaruuden. Kotimaassaan Henno on pelannut vuosikausia menestyksekkäästi muun muassa voittaen neljä kertaa Ranskan mestaruuden. Henno pelasi samassa Toursin joukkueessa Tuomas Sammelvuon kanssa kaudella 2004–2005, joka huipentui heidän osaltaan Mestareiden liigan voittoon.
Kevättä ja syksyä -kausi
Kevättä ja syksyä -kausi vallitsi Kiinassa 770 eaa. – 476 eaa. Tällöin Zhou-dynastian valta ulottui vain pienelle alueelle, ja maata hallitsivat lääninherrat, jotka johtivat käytännössä omia valtioitaan, joita olivat muun muassa Qi, Jin ja Chu. Kungfutse ja monia muita ajattelijoita eli tällä kaudella. Virkamiesvaltio alkoi nostaa päätään aikaisemman sukulaisuuteen perustuvien virkapaikkojen sijaan ja rauta yleistyä. Kevään ja syksyn kaudella vuorottelivat sodat ja diplomatia. Kausi päättyi valtioiden välisten sotien lisääntyessä, ja silloin alkoi taistelevien valtioiden kausi.
Historia
thumb|400px|Zhou-dynastian otteen herpaantuessa Kiina hajosi Kevään ja syksyn aikakauden alussa lukuisiin valtioihin.
Kevättä ja syksyä -kausi on saanut nimensä Lu-valtion (魯) aikakirjojen mukaan. Kevättä ja syksyä -aikakirjoissa mainitaan aina nämä vuodenajat, ja teos kattaa ajanjakson 722 eaa. – 481 eaa. Kevättä ja syksyä -kauden katsotaan kuitenkin alkaneen jo vuodesta 770 eaa., jolloin kuningas Ping perusti itäisen Zhou-dynastian Luoyangiin.
Zhou-dynastian hallitsijoiden oli paettava itään, kun heidän pääkaupunkiinsa Haojingiin hyökättiin. Kuningas You oli vuonna 771 eaa. korvannut vaimonsa jalkavaimolla. Tämän jälkeen Shen-valtiota johtaja, joka oli Youn vaimon isä, hyökkäsi Haojianiin yhdessä quanrongien nomadiheimon kanssa.
Kausi päättyi valtioiden erimielisyyksien lisääntyessä ja melko rauhanomaisen yhdessäelon päättyessä; tällöin Kiina hajosi useaan toisiaan vastaan taistelevaan valtioon. Kevään ja syksyn aikakausi vastaa itäisen Zhou-dynastian ensimmäistä puoliskoa.
Yhteiskuntakehitys
Zhou-kuninkaiden feodaalisen järjestelmän kaaduttua paikallisista lääninherroista tuli hallitsijoita. Muutama tällainen lääni otti valtaansa pienempiä läänejä alueelta ja Zhou-kuninkaiden maita. Alueet olivat jatkuvassa sotatilassa, mikä edellytti armeijan ylläpitoa ja keskusjohtoista valtiota.
Poliittisen rakenteensa sai parhaiten järjesteltyä Qi-valtio Guan Zhongin (kuoli 645 eaa.) ohjeistuksella. Guang Zhong eli "Mestari Guanzi" jakoi alueen hallinnollisiin yksiköihin, järjesti kauppiaat, käsityöläiset, sotilaat, maanviljelijät ja muut kansalaiset virkamiesten hallinnoimiin yksiköihin. Näitä virkamiehiä palkittiin tai rangaistiin heidän toimiensa onnistumisen perusteella. Tällainen keskittynyt valtio toimi paremmin tilanteissa, joissa tarvittiin järjestäytymistä, esimerkiksi sodassa ja julkisissa töissä. Guanzi oli ensimmäinen legalisti. Tämä oli ajatussuunta, josta myöhemmin tuli keskeinen kiinalaisessa keisarikunnassa. Yksi kerrallaan muut valtiot kopioivat järjestelmää ja luopuivat sukulaisuuksiin pohjautuvasta virkamiesjärjestelmästä. Lääninherralle sukua olevien ministerien (qing 卿) ja sihteerien (dafu 大夫) sijaan palvelukseen astuivat ammattilaisvirkamiehet nimikkeellä shi 士. Heillä oli myös erityistietoa sotilaallisesta ja siviilitoiminnasta.
Kun merkittävien valtioiden herttuat (gong 公) olivat päässeet Zhoun kuninkaan vallan alta ja itsenäistyneet, he lähettivät uusille alueille omia kannattajiaan. Tällaiset perheet saattoivat itsenäistyä lääninherransa alta, ja näin kävi esimerkiksi Jin-valtiossa perheille Zhao, Wei ja Han.
Viljelykasvien kierrolla saatiin yhä suurempia maa-alueita viljelykelpoisiksi, ja siten ruoantuotanto lisääntyi. Myös rautaiset aurat yleistyivät 400-luvulla eaa. Maanviljelijöillä, joiden tuli työskennellä lähes orjamaisesti lääninherran siviili- ja sotilaspalveluksessa, oli niin kutsuttuja kaivopeltoja (kaivon merkin jing 井 mukaan) joissa oli yhdeksän osaa. Keskimmäisen pellon tuotto tuli luovuttaa lääninherralle. Teoriassa kaikki pellot kuuluivat kuninkaalle, mutta kaikissa valtioissa otettiin noin kymmenyksen kokoinen viljavero hiljalleen käyttöön.
thumb|left|200px|Pronssinen Zhong-kello, jota käytettiin rituaalitarkoituksiin. Siinä ei ole kieltä, vaan ääni syntyy, kun sitä kumautetaan kylkeen. Rautaa pidettiin alempiarvoisena metallina, minkä vuoksi sitä käytettiin auroissa muttei juurikaan aseissa. Keramiikan ja pronssisten työkalujen teollinen tuotanto yleistyi kevättä ja syksyä -kaudella. Valtioiden välillä käytiin sotien ja rauhanneuvottelujen lisäksi myös laajamittaista kauppaa, minkä vuoksi oli alettava tuottaa ja yhdenmukaistaa kolikoita.
Kungfutselaisuus
Kungfutse (551 eaa. – 479 eaa.) kaipasi kovasti vanhaa eliittiä riitteineen, jotka nyt osin hylättiin. Pääministerit (xiang 相) saattoivat hallita koko valtiota, niin että varsinainen hallitsija jäi vain nimelliseksi keulakuvaksi. Hänestä hallitsijoiden piti olla hallitsijoita ja alaisten alaisia. Hänen ajatuksistaan kehittyi kungfutselaisuus.
Hallitsijat
Zhou-kuninkaista oli vanhasta pääkaupungista pakenemisen yhteydessä tullut vain nimellisiä valtion päämiehiä; käytännön valtaa pitivät paikalliset lääninherrat. Kauden Zhou-kuninkaat olivat:
Pantenoli
Pantenoli (C9H19NO4) on orgaaninen yhdiste. Yhdistettä käytetään kosmetiikassa kosteuttavana ainesosana ja haavojen parantumista nopeuttavissa voiteissa.
Ominaisuudet
Huoneenlämpötilassa pantenoli on väritöntä ja hyvin viskoosia nestettä. Yhdiste liukenee erittäin hyvin veteen ja etanoliin ja vähäisessä määrin dietyylieetteriin. Yhdiste on kiraalinen ja sen R(+)-enantiomeeria kutsutaan dekspantenoliksi. R(+)-enantiomeerin kiertokyky vesiliuoksessa on +29,5. Pantenoli hydrolysoituu vahvojen happojen ja emästen vaikutuksesta. Ihmiselimistössä se hapettuu pantoteenihapoksi.
Valmistus ja käyttö
Pantenolia valmistetaan pantolaktonin ja 3-aminopropanolin välisellä reaktiolla. Tuote puhdistetaan tislaamalla hyvin alhaisessa paineessa. Pantenolia käytetään kosmetiikkatuotteissa kuten voiteissa ja shampoissa kosteuttavana ainesosana ja se myös lisää ihon joustavuutta. Yhdiste stimuloi ihon pintakerroksen solujen kasvua ja tämän vuoksi sitä käytetään palovammojen ja haavojen hoitoon käytetyissä voiteissa. Se myös vähentää haavojen ja palovammojen kutinaa. Pantenolia käytetään joko raseemisena seoksena tai puhtaana R-enantiomeerina eli dekspantenolina.
Karan kieli
Kara (tai fer) on keskisudanilaisiin kieliin kuuluva kieli, jota puhutaan Keski-Afrikan tasavallan alueella. Vuonna 2009 karalla arvioitiin olevan 4800 puhujaa. . Kieli jakautuu kahteen päämurteeseen.
Kielellä ei ole kirjallista muotoa.
NDVI
NDVI (Normalized Difference Vegetation Index; ) on kasvillisuusindeksi, joka lasketaan kaukokartoituksen, kuten satelliittikuvauksen avulla saatavan materiaalin perusteella. Se ilmoittaa vihreän kasvillisuuden määrän alueella.
NDVI perustuu kasvillisuuden heijastamaan valoon. Kasvien lehtivihreä absorboi voimakkaasti näkyvän valon yhteyttämistä varten. Sen sijaan lehdet heijastavat solurakenteensa ansiosta suuren osan lähi-infrapunasäteilystä (0,7–1,1 µm). Näkyvän valon satelliittikuvissa kasvillisuuspeite näyttääkin tummalta ja infrapunakuvissa se on vaaleaa.
NDVI lasketaan kaavalla: missä NIR on heijastuneen lähi-infrapunasäteilyn ja RED näkyvän punaisen valon määrä. Kaava antaa aina tulokseksi luvun -1 ja +1 väliltä. Lähellä nollaa olevat NDVI-arvot viittaavat vähäiseen vihreiden lehtien määrään, kun taas lähellä +1 olevat arvot maksimaaliseen lehtien määrään.
MM-rallikausi 2014
MM-rallikausi 2014 oli rallin maailmanmestaruussarjan 42. kausi. Kausi alkoi Monte Carlo -rallilla 16. tammikuuta, ja päättyi Walesin ralliin 16. marraskuuta 2014. Kauden aikana ajettiin yhteensä 13 rallia neljässä eri maanosassa.
Spiral Architect
Spiral Architect on norjalainen heavy metal -yhtye. Se perustettiin vuonna 1993. Yhtyeeltä on tähän mennessä ilmestynyt yksi täysimittainen studioalbumi ja kaksi demoa.
American Le Mans Series -kausi 2009
Kaudella tuli uutena mukaan Challenge-luokka, joka ajoi viidessä kilpailussa. Luokassa käytettiin GT3-luokan autoja, ja osallistuminen oli ammattilaiskuljettajille sekä riittävän kokemustason omaavat, jotka eivät ansaitse toimeentuloa kilpailemalla.
Kilpailukalenteri
Sarjan järjestäjä ilmoitti, että kymmenellä sarjan tallilla olisi mahdollisuus osallistua vuonna 2009 alkavaan Asian Le Mans Series -sarjaan, johon kutsutaan myös European Le Mans Series -sarjan kilpailijoita. Detroit Grand Prix'n nimellä tunnettu kilpailu peruttiin vuodelta 2009.
Kilpailujen voittajat
Yleiskilpailun voittajat lihavoituna.
Kalakuolema
275px|oikea|thumb|Kuolleita ja kuolevia [[Cyprinus carpio carpio -alalajin kaloja Albertjärvessä.]] Kalakuolema on ilmiö, jossa suuri määrä saman vesistön kaloja menehtyy samanaikaisesti. Usein kalakuolemat johtuvat ankaran talven tai rehevöitymisen aiheuttamasta happikadosta. Kalakuoleman seurauksena jäljelle jääneille kaloille riittää enemmän ravintoa ja ne saattavat kasvaa jopa kaksinkertaista vauhtia.
Elokuussa 2019 pienestä Rautalammen järvestä kuoli hapen puutteeseen 3 000 kiloa kalaa, enimmäkseen särkikaloja.
Jodoigne
Jodoigne  on kunta Belgiassa, Vallonian Brabantin provinssissa. Pinta-alaa Jodoignella on 73,31 neliökilometriä. 1. tammikuuta 2007 kunnassa oli 12 644 asukasta ja asukastiheys oli 172 as./km². Kunnan pormestarina toimii Jean-Paul Wahl.
Kunta muodostuu seuraavista kylistä: Dongelberg, Jauchelette, Jodoigne, Jodoigne-Souveraine, Lathuy, Mélin, Piétrain , Saint-Jean-Geest , Saint-Rémy-Geest ja Zétrud-Lumay.
Frederikin diskografia
Frederik on suomalainen muusikko.
Zhuangit
Zhuangit ovat kansa, joka elää suurimmaksi osaksi Guangxin autonomisella alueella. He ovat yksi 55:stä Kiinassa virallisesti tunnustetusta etnisestä vähemmistöstä. Zhuangeja oli vuoden 2010 väestönlaskennan mukaan 16,9 miljoonaa, ja he ovat Kiinan kansoista suurin heti han-kiinalaisten jälkeen. Toisin kuin kiinan kieli zhuangin kieli kuuluu tai-kieliin.
Historia
270px|thumb|Zhuangien asuinalueet Kiinassa. Guangxi tummansinisellä ja muut alueet vaalealla. Kiinalaisten vaikutusvalta levisi Lingnanin eli nykyisen Guangdongin ja Guangxin alueelle vuonna 211 eaa. Kiinalaisten tulo johti sissisotaan heitä vastaan ja tätä kautta Nam Việtin kuningaskunnan syntyyn, joka sittemmin laajeni käsittämään myös Pohjois-Vietnamin. Lingnan liitettiin Kiinaan virallisesti vuonna 111 eaa., mutta todellista valtaa ei kiinalaisilla ollut. 600-luvulla Tang-dynastianvaltakaudella Guanxin alueelle alkoi muuttaa suurissa määrin han-kiinalaisia. Seurauksena oli jälleen sissisota kiinalaisia vastaan, mutta kapinalliset kukistettiin armeijan voimin. Alueelle muuttaneet han-kiinalaiset syrjäyttivät jokilaaksoissa ja tasangoilla alkuperäiset asukkaat, jotka ajettiin ylängöille. Muuttoliike aiheutti sen, että paikallisten asukkaiden tavat alkoivat muistuttaa han-kiinalaisten tapoja heidän omaksuessaan näiden työmenetelmiä esimerkiksi riisin kasvatuksessa.
Zhuangien identiteetti säilyi kuitenkin paitsi kielen ja uskonnon kautta, myös sosiaalisen aseman takia. Suuri osa heistä oli Tang-dynastian aikana joutunut vuokraviljelijöiden tai maaorjien asemaan. Kokemansa sorron vuoksi zhuangit olivat merkittävässä asemassa niin sanotun taiping-kapinan aikana 1850-luvulla. 1930-luvulla useat heistä puolestaan kannattivat kommunisteja, ja monet liittyivät Mao Zedongin johtamiin joukkoihin. Kommunistien voitettua Kiinan sisällissodan vuonna 1949 he alkoivat elvyttää zhuangien kansallista identiteettiä, vaikka he olivat pitkälle kiinalaistuneet, jopa siinä määrin, että osa zhuangeista vastusti vähemmistöasemaa. Zhuangeille perustettiin autonominen alue Guangxin maakunnan länsiosaan vuonna 1952, ja kuusi vuotta myöhemmin sitä laajennettiin käsittämään koko Guangxin alue.
Kulttuuri
Zhuangien elinkeinot nykypäivänä eivät juuri poikkea muusta väestöstä. Riisin ohella zhuangit kasvattavat maissia ja jamssia sekä erilaisia hedelmiä. Ennen vanhaan keräily oli merkittävässä asemassa, ja sitä jatketaan osittain edelleen sivuelinkeinona. Zhuangien kylät sijaitsevat yleensä vuoristoisilla seuduilla. Guangxissa kylät ovat yleensä melko homogeenisiä, kun taas muualla zhuangien kylissä asuu useita eri etnisiä ryhmiä. Kylät ovat kooltaan muutaman kymmenen asukkaan pienistä kylistä muutaman tuhannen asukkaan pieniin kaupunkeihin. Perinteiset kaksikerroksiset puupaaluille rakennetut talot ovat edelleen käytössä, vaikkakin yleistymässä on han-kiinalainen tapa rakentaa yksikerroksisia taloja.
Metsästyksen kansallisia erikoisuuksia
Metsästyksen kansallisia erikoisuuksia tai Kansallisen metsästyksen erikoisuudet on vuonna 1995 ensi-iltansa saanut Aleksandr Rogožkinin ohjaama venäläinen komediaelokuva suomalaisesta kirjailijasta, joka lähtee Venäjälle kirjoittamaan kirjaa aidosta venäläisestä metsästyksestä.
Elokuva voitti useita palkintoja, muun muassa Sotšin elokuvajuhlien parhaan elokuvan palkinnon 1995 (Kinotavr Grand Prix 1995), tšekkiläisen Karlovy Varyn elokuvajuhlien erikoispalkinnon (Karlovy Vary Special Prize) ja monia venäläisiä palkintoja.
Elokuvan pääosissa ovat muun muassa Aleksei Buldakov (kenraali Ivolgin), Viktor Bytškov (metsästäjä Kuzmitš) ja Ville Haapasalo (roolihahmo Raivo Haapasalo). Ville Haapasalolle elokuva ja sen menestys merkitsi nousemista kerralla suuren venäläisyleisön tuntemaksi näyttelijäksi.
Elokuva on saavuttanut Venäjällä niin valtaisan suosion, että sitä pidetään siellä miltei kansallisaarteena Ville Haapasalon mukaan. Yle on esittänyt elokuvan vuonna 1997 Yle TV1 -kanavalla ja vuosina 2006 ja 2007 Yle Teemalla.
Nokia 6101
Nokia 6101 on Nokian valmistama matkapuhelinmalli, joka julkaistiin alkuvuodesta 2005. Puhelimessa on kamera, radio sekä wap-selain, joka mahdollistaa muun muassa sähköpostien vastaanottamisen ja lähettämisen.
Pukapuka
Pukapuka on atolli Tyynellämerellä. Se kuuluu Cookinsaariin ja on sen asutetuista atolleista sijainniltaan syrjäisimpiä. Pinta-alaa saarella on 1,3 km² ja asukkaita oli 425 vuoden 2016 väestönlaskennassa. .
Historia
Pukapukan saaren ovat asuttaneet noin 2 000 vuotta sitten Samoalta ja Tongalta tulleet merenkävijät. Perimätiedon mukaan asukkaat tulivat joko länteen suuntautuneiden matkojen aikana, tai toisten tietojen mukaan saarella oli jo asukkaita sen kohotessa vedestä. Perimätiedossa tunnetaan myös tarina noin 400 vuotta sitten saarelle iskeytyneestä hyökyaallosta, joka jätti henkiin vain 15 miestä ja kaksi naista. Ensimmäinen eurooppalainen saarella oli espanjalainen Álvaro de Mendaña de Neira, joka tuli Perusta vuonna 1595 ja nimesi saaren San Bernandoksi. Seuraavat eurooppalaiset olivat brittejä, ja he kävivät saaren lähettyvillä 150 vuotta espanjalaisten jälkeen. Nousuveden takia he eivät kuitenkaan nousseet maihin saarelle. Pukapukan syrjäisen sijainnin vuoksi kristinusko saapui paikalle myöhemmin kuin muille Cookinsaarille. Ensimmäiset lähetyssaarnaajat tulivat vuonna 1857, mutta saarten asukkaiden käännyttäminen tapahtui nopeasti. Heidän jälkeensä tulivat orjakauppiaat, jotka veivät noin 150 saaren silloisista 450 asukkaasta orjuuteen Peruun. Vuonna 1924 saarelle asettui kirjailija Robert Dean Frisbie, jonka maantieteellisiin kuvauksiin saaren nykyisetkin kartat perustuvat. Pukapukan syrjäisyys väheni lentokentän rakentamisen myötä vuonna 1994 ja puhelimien tulon myötä vuonna 1999. Vuonna 2005 sykloni teki pahaa tuhoa saarella, ja vain 10 taloa säilyi ehjänä. Tuhoutuneisiin rakennuksiin kuuluivat saaren koulu ja osa sairaalaa. Myös saaren taroviljelmät tuhoutuivat.
Maantiede
230px|thumb|vasen|Pukapukan kartta. Pukapuka koostuu kolmesta suuremmasta luodosta ja muutamasta pienemmästä. Pohjoisinta Wale-nimistä luotoa kutsutaan myös pelkästään Pukapukaksi. Luodolla sijaitsee saaren ainoa rantautumispaikka. Walella on kolme kylää; Ngake, Roto ja Yato. Eteläisin luoto on nimeltään Motu Ko ja sillä sijaitsee saaren pieni lentokenttä. Motu Kosta ja Walesta nähtynä keskellä sijaitsee Motu Kotowan luoto. Siitä länteen sijaitsee pieni Tokan hiekkasärkkä.
Kulttuuri
Kulttuuriltaan Pukapuka on lähempänä Samoaa kuin muita Cookinsaaria. Samoalaiset tavat, kuten esimerkiksi kriketin kilikiti-nimellä tunnettu muoto ovat saarella yleisiä. Saarella puhuttu pukapukan kieli on läheistä sukua samoalle. Eristäytyneisyyden vuoksi perinteet ovat säilyneet monia muita paikkoja paremmin. Paikallisia tapoja voidaan pitää erityisen liberaaleina esimerkiksi ihmissuhteiden taholla. Saaren asukkaat elävät kalastuksella ja maanviljelyllä. Tärkeimpiä viljeltäviä kasveja ovat taro, kookospähkinä, banaani ja papaija. Suurin osa sadosta käytetään saarella, mutta osa viedään esimerkiksi Rarotongaan.
Ebetsu
Ebetsu on Japanin kaupunki Hokkaidōn saarella Hokkaidōn prefektuurissa. Se sijaitsee Ishikarin kehitystoimiston alueella Sapporon itäpuolella. Kaupunki on rakentunut Ishikarin tasangolle Ishikarijoen varrelle. Ebetsussa on 119 884 asukasta (marraskuussa 2020) ja sen pinta-ala on 187,38 neliökilometriä.
Ebetsun eteläosassa sijaitsee laaja Nopporon metsäpuisto virkistysalueineen. Sitä hallinnoidaan prefektuurin luonnonpuistona. Kaupungin rakennettuun kulttuuriperintöön kuuluu entinen tondenhei-joukkojen toisen komppanian päämaja, joka toimii museona. Ebetsua palvelee JR Hokkaidōn Hakodate-päälinja.
Maitolasimonni
Maitolasimonni (Kryptopterus cryptopterus) on monnien (Siluridae) heimoon kuuluva kalalaji. Sitä tavataan Malakan niemimaalla, Jaavassa, Sumatralla ja Borneossa. Monin paikoin Kryptopterus geminus on virheellisesti määritelty maitolasimonniksi. Sen suurin tavattu pituus on 14,6 senttimetriä.
Kikherne
Kikkahviherne eli kahviherne (Cicer arietinum) on hernekasveihin kuuluva palkokasvi. Se tunnetaan myös nimellä kikherne, Bengalin gram, garbanzo tai garbanzopapu, egyptiläinen herne, ceci, cece tai chana, tai Kabulin chana. .
Amiraali (täsmennyssivu)
Amiraali tarkoittaa seuraavia asioita:
Kikherne
Viljelyhistoria
Kahviherne on ikivanha viljelykasvi, jota alettiin kasvattaa jo neoliittisella kaudella Lähi-idässä. Pronssikaudella se oli jo tärkeä viljelyskasvi Kreikassa ja Italiassa, ja muinaiset roomalaiset viljelivät sitä runsaasti ja levittivät sitä valtakuntansa eri osiin ; roomalaisen poliitikon Ciceron nimen uskotaan johtuvan kahviherneen latinankielisestä nimestä cicer. Nykyään kahvihernettä viljellään ympäri maailmaa lauhkealla ja subtrooppisella alueella. Ylivoimaisesti suurin kahviherneiden tuottaja on Intia (yli 7 miljoonaa tonnia v. 2016). Muita merkittäviä tuottajia ovat Australia, Pakistan, Turkki, Meksiko, Kanada ja Yhdysvallat.
Ravintokäyttö
Kikherneet ovat yleisiä Välimeren alueen, Lähi-idän ja Intian ruokakulttuureissa. Niitä käytetään muun muassa hummuksen ja falafelien tekoon.
Kikherneet sisältävät runsaasti proteiinia, ravintokuitua, rautaa ja folaatteja mutta myös kalsiumin, raudan, seleenin ja sinkin imeytymistä estävää fytiinihappoa.
Ruokavirasto suosittelee kikherneiden keittämistä 45–75 minuuttia, jotta niiden sisältämät lektiini- ja muut haitalliset proteiinit ehtivät hajota. Usein kikherneitä liotetaan parista tunnista vuorokauteen ennen keittämistä. Kikherneitä voi myös idättää. Idätys lyhentää keittoaikaa merkittävästi noin 10–20 minuuttiin.
Chang Lo
Chang Lo eli Sua Lua on intialaisen Chang-heimon tanssi Nagalandin alueelta, joka sijaitsee Intian koillisimmassa kolkassa Myanmarin eli entisen Burman rajalla. Aiemmin tanssia tanssittiin voitontanssina heimon voitettua vihollisensa. Nykyisin se on osa yhteisöllisiä juhlia, kuten Poanglemia, kolmipäiväistä sadonkorjuun aloitusjuhlaa. Perinteiset Naga-sotureiden puvut sekä naisten koristeelliset asut tekevät tanssista visuaalisen elämyksen.
Smutka
Smutka (oik. Samuli Kuula, (s. 1991 Espoo) on suomalainen rap-artisti. Hänen debyyttialbuminsa XXX julkaistiin vuonna 2019 levy-yhtiö Pimee Työvoiman kautta.
Smutka on opiskellut Laajasalon opiston radiotoimittajalinjalla, ja hän pääsi finaaliin Radiofestivaalin järjestämässä kansallisessa Shortdox-dokumenttikilpailussa vuonna 2019 teoksellaan "Oma valinta".
Public domain
upright|pienoiskuva|Public domainin kuvake. Termillä public domain tarkoitetaan tekijänoikeuksista vapaata eli vapaasti yleiseen käyttöön asetettuja tai vapautuneita teoksia. Public domainissa olevan teoksen tekijä luopuu tekijänoikeuksistaan siinä määrin kuin se on lain mukaan mahdollista, ja teoksen käytölle on mahdollisimman vähän rajoituksia. Etenkin sisältöä, jonka tekijänoikeuksista sen tekijä on vapaaehtoisesti luopunut, voidaan kutsua myös tekijänoikeudettomaksi sisällöksi.
Tekijän kotimaan tekijänoikeuslaki saattaa myös sallia teoksen tai sen osan levittämisen esimerkiksi tietyn ajan, tavallisesti 50–70 vuoden kuluttua tekijän kuolemasta. Tällöin sanotaan teoksen kuuluvan "public domainiin", eli että sen tekijänoikeudet ovat rauenneet. Public domain on englanninkielinen tekijänoikeudellinen termi, jota käytetään muun muassa Englannissa sekä Yhdysvalloissa ja jolle ei ole täysin vastaavaa suomenkielistä käsitettä.
Public domainiin asetettu teos voi olla esimerkiksi sisältöä tai ohjelmisto. Usein, mutta ei aina, myös public domain -ohjelmiston lähdekoodi on saatavilla ja kuuluu public domainiin. Myös monet kuvitteelliset hahmot, kuten joulupukki, sekä monet tekijänoikeuksiltaan vanhentuneet tai ennen tekijänoikeusjärjestelmää tehdyt teokset, kuten Dracula (vanhentunut) tai Shakespearen näytelmät (tehty ennen tekijänoikeuslakia) kuuluvat public domainiin.